ΚΑΝΟΝΙΣΜΟΣ (ΕΟΚ) αριθ. 2331/78 ΤΗΣ ΕΠΙΤΡΟΠΗΣ της 5ης Οκτωβρίου 1978 περί παρεκκλίσεως από τους όρους καθορισμού των κέντρων παρεμβάσεως στον τομέα του βοείου κρέατος

Η ΕΠΙΤΡΟΠΗ ΤΩΝ ΕΥΡΩΠΑΪKΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 425/77 (2), και ιδίως το άρθρο 6 παράγραφος 5,

Εκτιμώντας:

ότι ο κανονισμός (ΕΟΚ) αριθ. 2226/78 της Επιτροπής της 25ης Σεπτεμβρίου 1978 περί των λεπτομερειών εφαρμογής των μέτρων παρεμβάσεως στον τομέα του βοείου κρέατος και περί καταργήσεως των κανονισμών (ΕΟΚ) αριθ. 1896/73 και (ΕΟΚ) αριθ. 2630/75 (3) καθόρισε τους όρους στους οποίους πρέπει να ανταποκρίνονται τα κέντρα παρεμβάσεως και οι ψυκτικές εγκαταστάσεις στις οποίες αποθεματοποιούνται τα κατεψυγμένα τεμάχια κρεάτων παρεμβάσεως-

ότι ο κανονισμός (ΕΟΚ) αριθ. 2226/78 προβλέπει στο άρθρο 9 παράγραφος 1 και στο άρθρο 15 παράγραφος 2 τη δυνατότητα παρεκκλίσεως από αυτούς τους κανόνες-

ότι ορισμένα κέντρα παρεμβάσεως και ορισμένες ψυκτικές εγκαταστάσεις στην Ιρλανδία και στο Ηνωμένο Βασίλειο δεν επιτρέπουν την αποθεματοποίηση, το λιγότερο για τρεις μήνες, των αγορασθέντων από τους οργανισμούς παρεμβάσεως κρεάτων με οστά ούτε των κατεψυγμένων τεμαχίων τους- ότι λαμβάνοντας υπόψη την κατάσταση της αγοράς του βοείου κρέατος σε αυτά τα Κράτη Μέλη, η οποία χαρακτηρίζεται από ιδιαίτερα χαμηλές τιμές, αποδεικνύεται αναγκαία ως προς αυτά τα κέντρα και αυτές τις ψυκτικές εγκαταστάσεις η προσωρινή παρέκκλιση από τον κανόνα σύμφωνα προς τον οποίο πρέπει να επιτρέπεται η εναποθήκευση κρεάτων για περίοδο τριών μηνών-

ότι η Επιτροπή Διαχειρίσεως Βοείου Κρέατος δεν διετύπωσε γνώμη εντός της ταχθείσης από τον πρόεδρό της προθεσμίας,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Κατά παρέκκλιση του άρθρου 9 παράγραφος 1 και του άρθρου 15 παράγραφος 2 του κανονισμού (ΕΟΚ) αριθ. 2226/78 τα κέντρα και οι ψυκτικές τους εγκαταστάσεις που περιλαμβάνονται στο παράρτημα I για την Ιρλανδία και στο παράρτημα II για το Ηνωμένο Βασίλειο δύνανται να ορισθούν ως κέντρα παρεμβάσεως, αν και δεν διαθέτουν ικανότητα αποθεματοποιήσεως τριών μηνών.

Άρθρο 2

Με βάση εξέταση που θα γίνει προ της 1ης Μαρτίου 1979, την ήδη κτηθείσα πείρα και τα τεχνικά στοιχεία που ανακοινώνονται από την Ιρλανδία και το Ηνωμένο Βασίλειο, η Επιτροπή δύναται να αποφασίσει σύμφωνα με τη διαδικασία που προβλέπεται στο άρθρο 27 του κανονισμού (ΕΟΚ) αριθ. 805/68 την κατάργηση ή την τροποποίηση της παρεκκλίσεως που προβλέπεται στον παρόντα κανονισμό.

Άρθρο 3

Ο παρών κανονισμός αρχίζει να ισχύει την ημέρα της δημοσιεύσεώς του στην Επίσημη Εφημερίδα των Ευρωπαϊκών Κοινοτήτων.

Εφαρμόζεται από την 1η Οκτωβρίου 1978.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος Μέλος.

Έγινε στις Βρυξέλλες, στις 5 Οκτωβρίου 1978.

Για την Επιτροπή

Finn GUNDELACH

Αντιπρόεδρος

(1) ΕΕ αριθ. Ν 148 της 28.6.1968, σ. 24.

(2) ΕΕ αριθ. Ν 61 της 5.3.1977, σ. 1.

(3) ΕΕ αριθ. Ν 261 της 26.9.1978, σ. 5.

ANNEXE I - ANHANG I - ALLEGATO I - BIJLAGE I - ANNEX I - BILAG I ΠΑΡΑΡΤΗΜΑ I

AMP, Bagenalstown, Co. Carlow

Autozero, Dublin

Bally James Duff Chilling Co., Co. Cavan

Cahir Meat Packers, Co. Tipperary

Castelbar Bacon Co., Co. Mayo

Dublin Meat Packers, Dublin

Eirfreeze, Dublin

Eirfreeze, Little Island, Cork

Frigoscandia, Dublin

Frigoscandia, Midleton, Cork

Hanley Meats, Co. Roscommon

IMP, Leixlip, Co. Kildare

Kildare Chilling, Co. Kildare

NCF Co., OP Meats, Sligo

Norish Food City, Co. Monaghan

Roscrea Meat Products, Co. Tipperary

Slaney Meats, Co. Wexford

Tunney Meats, Clones, Co. Monaghan

Waterford Cold Store

Western Meats, Dromod, Co. Leitrim

ANNEXE II - ANHANG II - ALLEGATO II - BIJLAGE II - ANNEX II - BILAG II - ΠΑΡΑΡΤΗΜΑ II

Ballymena Cold Store, Pennybridge, Ballymena, Co. Antrim

Belfast Cold Stores Ltd, 102 Duncrue Street, Belfast BT3 9AR

Craigavon Cold Store Ltd, Crowhill Road, Lurgan, Graigavon, Co. Armagh

Fermanagh Meats Ltd, Irvinestown Road, Enniskillen, Co. Fermanagh

Gracey Bros. Ltd Cold Store, Hillhall,, Lisburn, Co. Antrim

Tunney Cold Store, Abbey Meat Packers Ltd, Glenville Road, Newtownabbey, Co. Antrim